cyanic-selkie/wikianc huggingface dataset:
Dreikanter Head
Dreikanter Head er eit mørkt, trekanta nes mellom munningane til Huntbreen og Marstonbreen, på vestsida av Granite Harbour i Victoria Land. Neset har ei trekanta form sett frå søraust og «Dreikantig» er eit tysk ord for trekanta.
Marrakech
Marrakech er ein by i Marokko. Det er den fjerde største byen i landet og frå gamal tid den andre hovudstaden. Byen ligg ved foten av Atlasfjella 465 moh. og med 823 150 innbyggjarar i 2004. Han er eit handelssenter for eit fruktbart irrigasjonsområde og eit monaleg turistsenter. Næringsmiddelindustri og kunsthandverk står sterkt. Byen har internasjonal lufthamn og frå 1978 eit universitet.
Den labyrintiske gamlebyen, som er ført opp på UNESCO si verdsarvliste, er omkransa av ein mur. Her ligg Koutoubia-moskeen (1184–98) med et 68 meter høgt tårn, citadellet, mausolea og sultanpalasset (frå 1200–1800-talet). Midtpunktet i gamlebyen er den fargerike marknadsplassen Djema el-Fna. Lenger vest ligg den meir moderne bydelen Guéliz, bygd ut etter 1913. I sør og aust finst oliven- og palmelundar.
Marrakech er ein av dei fire kongebyane i Marokko. Han vart grunnlagt i 1062 og var til slutten av 1200-talet hovudstad for almoravidane og almohadane. Deretter hadde byen ein nedgangstid fram til om lag 1520, då han vart hovudstad for saadiane og opplevde ny oppgangstid. 1912–56 var byen under kontroll av franskmennene. I 2018 vart Global Compact for Migration signert av fleire land i byen, i regi av United Nations.
Amphitheatre Lake
Amphitheatre Lake er ein innsjø av smeltevatn som er 19 km lang vest i Amphitheatre Peaks i Nye Mountains i Antarktis. Innsjøen er nesten heilt omgjeve av fjell- og isklipper, som dannar det som minnar om eit amfiteater, med ein utløpar av Raynerbreen ved vestenden. Han vart fotografert i 1956 frå lufta under Australian National Antarctic Research Expeditions (ANARE) og vitja av ei feltgruppe under ANARE i 1958. Det skildrande namnet vart nytta av Australian Antarctic Names and Medals Committee.
Livssynssamfunn
Livssynssamfunn er ei organisert gruppe personar som er kjenneteikna av eit i hovuddraga sams syn på korleis tilværet er innretta og den plassen og lagnaden mennesket har i verda, som til dømes slike spørsmål som om det eksisterer ein eller fleire guddommar eller ikkje, om det er eit liv før og/eller etter det jordiske livet, og så bortetter. I prinsippet femner soleis omgrepet livssynssamfunn om både sekulære (ikkje-religiøse) og religiøst forankra livssyn og livssynsgrupper. Men det er òg vanleg å skilje mellom livssynssamfunn og trussamfunn, slik at omgrepet livssynssamfunn berre dekkjer dei sekulære (ikkje-religiøse) livssynssamfunna (i Noreg til dømes Human-Etisk Forbund og det ikkje-religiøse livssynet dette forbundet står for), medan omgrepet trussamfunn vert nytta om dei livssynssamfunna som står for livssyn som er forankra i ein religion.
I Noreg har omgrepet «trussamfunn» eller «trudomssamfunn» vore nytta sidan 1970 for å visa til organiserte grupper som kan få statleg støtte om dei oppfyller krava i Lov om trudomssamfunn og ymist anna.
Turn-VM 1985
'''Den 23. verdsmeisterskapen i turning''' vart avvikla i Montreal i Canada dagane frå 3. til 10. november 1985.
Mangekamp
<br style="clear:both;" />
Frittståande
<br style="clear:both;" />
Ringar
<br style="clear:both;" />
Skranke
<br style="clear:both;" />
Svingstang
<br style="clear:both;" />
Lagkamp
<br style="clear:both;" />
Bom
<br style="clear:both;" />
Hopp
<br style="clear:both;" />
Evelyn Ashford
Evelyn Ashford er ein USA-amerikansk tidlegare friidrettsutøvar frå Shreveport i delstaten Louisiana. Ho vart olympisk meister på 100 meter i 1984 og vann elles tre OL-gull i 4 x 100 m stafett.
Aktiv
3. juli 1983 forbetra Ashford verdsrekorden på 100 m til 10,79 sekundar i Colorado Springs, eit høgfjellsstadion i Rocky Mountains. Same dagen sprang ho eit USA-amerikanske stafettlag inn til verdsrekord i 4 x 100 m stafett med tida 41,61 sekundar. Ho var dermed favoritt til å vinne 100 meter i den fyrste verdsmesterskapen i friidrett i Helsinki. I VM-finalen pådrog ho seg muskelstrekk og braut løpet.
Under Sommar-OL i 1984 i Los Angeles var Ashford i ei eiga klasse på 100 meter og vann på ny olympisk rekord, 10,97 sekundar, Alice Brown på andreplassen fekk 11,13. Ashford sprang så ankeretappen for det USA-amerikanske laget. Her sanka ho seg gullmedalje nummer to, etter at nemnde Alice Brown, Jeanette Bolden, Chandra Cheeseborough hadde ført USA i tet på dei tre fyrste etappane. Halvt anna veke etter Sommar-OL var avslutta, flytta Ashford sin eigen verdsrekord på 100 m til 10,76 sekundar i eit stemne i Zürich.
I 1988 var Ashford sjanselaus i å fylgje landskvinna Florence Griffith-Joyner under OL-finalen på 100 meter i Seoul, der Griffith-Joyner fekk notert fabelaktige 10,54 sekundar. Med tida 10,83 kneip Ashford sølvmedaljen, to små hundredels sekund framom Heike Drechsler frå Aust-Tyskland. I 4 × 100 m stafett sprang Ashford ankeretappen på ny, og trass i dårleg veksling vann ho si tredje olympiske gullmedalje, godt hjelpt av Alice Brown, Sheila Echols og Griffith-Joyner.
I sitt siste Sommar-OL, i Barcelona i 1992, vart Ashford slått ut i semifinalane på 100 meter. Derimot fekk ho si tredje gullmedalje på rad i 4 x 100 m stafett, her tok ho seg av startetappen og sidan syrgde Esther Jones, Carlette Guidry og Gwen Torrence for USA-amerikansk triumf, fem hundredels sekund framfor eit mannskap frå det som tidlegare var Sovjetunionen.
Bad Kreuznach
Bad Kreuznach er ein by og ein kommune i delstaten Rheinland-Pfalz i Tyskland. Kommunen har 51 00 ibuarar, flatevidda er 55,6 km². Byen er ein kjend såkalla «kurstadt» og eit turistmål. Elva Nahe renn gjennom byen, den 700 år gamle Alte Nahebrücke kryssar elva i gamlebyen.
Karl Marx gifta seg i Bad Kreuznach, som elles er heimbyen til spjutkastaren Matthias de Zordo.
Billsta
I Billsta ligg òg Fridhems Församling (som er ein kyrkjelyd i Evangeliska Frikyrkan (EFK)).
Varaldsøy stavkyrkje
Varaldsøy stavkyrkje var ei stavkyrkje på Varaldsøy i Kvinnherad i Hardanger, som vart riven på 1720-talet.
Utsjånad
Ein rapport frå 1665 nemnte at kyrkja hadde svalgang både på nordsida og bak koret. Svalgangen må då truleg ha gått rundt heile kyrkja. I 1722 vart kyrkja skildra som ei stavkyrkje utan tårn, bordkledd og måla innvendig.
Den indonesiske gjennomstraumen
Den indonesiske gjennomstraumen er ein havstraum transporterer vatn mellom Stillehavet og Indiahavet gjennom øyane i Indonesia. I nord går straumen gjennom Makassarsundet. Dei indonesiske randhava fungerer som eit basseng og straumen held fram sørover og går ut gjennom Lomboksundet, Ombaisundet og Timorhavet. Retninga til straumen varierer gjennom årdet, men den totale årlege nettotransporten er houvdsakleg sørover frå Stillehavet og inn i Indiahavet.
Så lenge ein har måledata var det berre i 1998 at ein hadde nettotransport nordover, og dette var truleg ein seineffekt av El Niño.
Straumen transporterer relativt varmt og ferskt vatn til Indiahavet, og vert ført vidare mot Afrika av Sørekvatorialstraumen. Utanfor Afrika går det inn i Agulhasstraumen og inn i Atlanterhavet sør for Sør-Afrika.
Gry Hammer
Gry Hammer er ein norsk yogalærar, bloggar og forfattar. Ho er frå Selje kommune i Sogn og Fjordane og er busett på Røyse på Ringerike. Ho har ein akademisk bakgrunn innan medievitskap, statsvitskap, litteraturvitskap, kulturfag og organisasjon og leiing. I tillegg har ho studiar i konflikt- og fleirkulturell forståing.
Ho debuterte i 2007 med boka Storm ved Stad.
Morten Thorsby
Morten Thorsby er ein norsk fotballspelar frå Oslo som sidan 2019 har vore aktiv for den italienske Serie A-klubben Sampdoria. Perioden 2017-21 har han spelt 12 landskampar for Noreg. Han er defensiv midtbanespelar.
Klubbspel
Thorsby debuterte for nivå 2-laget Stabæk IF i 2013. Etter spel i toppserien våren 2014, vart han om sommaren overført til SC Heerenveen. Dei neste fem sesongane gjorde han teneste i den nederlandske klubben. Frå haustsesongen 2019 har han vore Sampdoria-spelar.
Arne Lundby
Arne Lundby var ein norsk fysikar. Lundby er kjend for fleire arbeid innan eksperimentell kjernefysikk og elementærpartikkelfysikk, særskild for arbeid utført med høgenergi partikkelakseleratorar.
Han studerte i Birmingham og Chicago i åra 1946 til 1950 og tok doktorgraden ved Universitetet i Birmingham i 1948.
Den sentralasiatiske unionen
Den sentralasiatiske unionen vart føreslått av den kasakhstanske presidenten Nursultan Nazarbayev 26. april 2007, for å skape ein økonomisk og politisk union, slik som Den europeiske unionen (EU), mellom fem av dei tidlegare sovjetiske sentralasiatiske republikkane Kasakhstan, Kirgisistan, Tadsjikistan, Turkmenistan og Usbekistan.
Arne Lundby
Han arbeidde først som avdelingsleiar ved Institutt for atomenergi på Kjeller og frå 1958 var han forskingsleiar ved det europeiske forskingssenteret CERN i Genève. Han vart professor ved Universitetet i Oslo frå 1966.
Den sentralasiatiske unionen
Sjølv om den føreslåtte unionen har støtte frå presidentane i Kasakhstan, Kirgisistan og Tadsjikistan, vart han regelrett avvist av den usbekistanske presidenten Islam Karimov.
Willi Wülbeck
Willi Wülbeck er ein tysk tidlegare friidrettsutøvar frå Oberhausen som tevla for Vest-Tyskland. Han vart verdsmeister på 800 meter i 1983.
Aktiv
Wülbeck tok seg til finalen på 800 m ved europameisterskapen 1974, der han vart åttande- og sistemann i feltet på ny personleg rekord. To år etter vart han nummer fire i Sommar-OL 1976, over sekundet bak bronsemedaljøren. Fire år seinare glapp dei olympiske sommarleikane då Vest-Tyskland fylgde USA og boikotta Sommar-OL 1980 i Moskva, grunna Sovjetunionen sin invasjon i Afghanistan. Wülbecks gjorde sitt livs løp då han i den fyrste verdsmeisterskapen i friidrett, i Helsinki den 9. august 1983, vann ein klar siger på 800 meter på tida 1.43,65, tysk rekord også i 2018. Sommaren 1984 var Wülbeck skadd, så OL i Los Angeles gjekk fløyten og han la bort piggskoa.
Frå 1974 til 1983 vann Wülbeck ti strake vesttyske meisterskap på 800 meter.
Bjärnum
Bjärnum er ein tettstad i Hässleholms kommun i Skåne län i Sverige. I 2005 hadde tettstaden 2 643 innbyggjarar.
My Old School
«My Old School» er ein song av Steely Dan frå albumet Countdown to Ecstasy frå 1973. Songen vart gjeven ut som den andre singelen frå albumet og nådde 63. plassen på Billboard Hot 100.
Songteksten fortel ei soge om ein narkotikaarrest på Bard College (kalla «Annandale» i teksten etter plasseringa), då både Donald Fagen og Walter Becker var studentar der, og korleis ein kvinnelege kjenning hadde utilsikta avslørt dei for «Daddy Gee» (G. Gordon Liddy, som var ein lokal aktor). Resultatet er at songaren sver om å aldri dra attende («never going back») til universitetet før «California ramlar i havet» («California tumbles into the sea»).
Ljudmila Turisjtsjeva
Ljudmila Ivanovna Turistsjeva er ein russisk tidlegare turnar som representerte Sovjetunionen. Ho sikra seg 9 medaljar i olympiske leikar, mellom dei gull i mangekampen i 1972 og i lagtevlinga i 1968, 1972 og 1976. Ho vart elles verdsmeister i mangekamp i 1970 og 1974 og europameister i mangekamp i 1971 og 1973. I alt sanka ho seg 11 VM-medaljar og 16 EM-medaljar.
Ho gifta seg med Valerij Borzov i 1977.
Altdorf bei Nürnberg
Altdorf bei Nürnberg er ein by og ein kommune i Landkreis Nürnberger Land i delstaten Bayern i Tyskland med ikring 15 500 ibuarar. Byen ligg 442 meter over havet.
Spjutkastaren Klaus Wolfermann er frå Altdorf.
Sonni Krag
Sonni Krag var ein norsk forfattar, storviltjeger og utvandrar som er blitt kalla den norske Karen Blixen.
Krag, fødd Becker, vaks opp på vestkanten i Oslo. Ho reiste til Aust-Afrika i 1924 og gifte seg med William Krag, som dreiv kaffiplantasje. Med han fekk ho tre søner. Sonni Krag blei kjend i samtida både i Noreg og Kenya. Etter nasjonaliseringa av settler-eigedom i Kenya flytte ho med familien til Spania i 1962 der ho budde til ho døydde.
William og dikteren Vilhelm Krag var i slekt. Sonni Krag er bestemor til dagleg leiar i Dyrevernalliansen, Anton Krag.
Efra
Efra eller Evra (arabisk إفرة) er ein liten fjellandsby i Qudsaya-distriktet i Syria. Han ligg 35 km frå byen Damaskus og 10 km frå Ain Al-Fijeh, kring 1600 meter over havet. Folketalet i Efra er nesten 2 000. Efra har kalde vintrar og milde somrar.
Hovudnæringa er stort sett jordbruk og innbyggjarane produserer forskjellige frukt, som fiken, eple og kirsebær. Landsbyen brukte å vere ein romersk feriestad om sommaren, på grunn av dei behagelege temperaturane.
Arne Reitan
Arne Reitan er ein norsk fysikar. Han har gjort viktig forskingsarbeid innan teorien for molekylspektra, kjernereaksjonar, atomære kollisjonar, væskemekanikk nytta på bølgjekraftverk og seismisk bølgjeteori.
Han tok dr.ing. i 1958 og dr.tech. i 1963 ved NTH. Frå 1972 arbeidde han som professor ved Universitetet i Trondheim. Han var gjesteforskar i Danmark, Sveits, Canada og USA.
Cape Dunlop
Cape Dunlop er eit kupert nes like vest for Dunlop Island på kysten av Victoria Land. Det vart først kartlagd av Nimrod-ekspedisjonen, 1907–09, under Ernest Shackleton, som namngav dette neset «Rocky Point». Namnet kjem frå Dunlop Island.
Slessorbreen
Slessorbreen er ein isbre som er minst 120 km lang og 80 km brei, og som flyt vest og ut i Filchnerisen nord for Shackletonkjeda. Han vart oppdaga frå lufta og kartlagt under Commonwealth Trans-Antarctic Expedition (CTAE) i 1956. Han vart namngjeve av CTAE etter marskalk sir John Slessor i RAF, som var styreleiar på ekspedisjonskomiteen.
Bloudan
Bloudan ligg på toppen av ein ås ovanom Zabadanisletta og er omgjeve av fjellskog. Dei moderate temperaturane og den låge fukta gjer at mange folk frå Damaskus og resten av Syria kjem her om sommaren. Han vert vitja av fleire tusen turistar kvart år, hovudsakleg arabarar frå Libanon og statane kring Persiabukta. Om vinteren er det vanlegvis snø i Bloudan og trekkjer til seg skikøyrarar. Bloudan har mange restaurantar og hotell, og det mest kjende er det store Bloudan Hotel som var vertskap for den første panarabiske Bloudan-konferansen for å diskutere palestinske saker i 1937. Bloudan er òg kjend for dei mange parkane og kjeldene, som Abuzad, Qas'a og Hazir.
Strattonbreen
Strattonbreen er ein isbre 20 nautiske mil (37 km) lang, som flyt nord frå Pointer Nunatak og så nordvest nord for Mount Weston i Shackletonkjeda. Han vart først kartlagt i 1957 under Commonwealth Trans-Antarctic Expedition og kalla opp etter David G. Stratton, som var landmålar og nestleiar for gruppa frå Commonwealth Trans-Antarctic Expedition som kryssa Antarktis i 1956-58.
Bloudan
Klima
Bloudan har eit relativt kjølig middelhavsklima med ein årsmiddeltemperatur på under 11 grader celsius og kring 690 mm nedbør i året. Han ligg kring 1000 meter høgare enn Damaskus. Somrane er lange, tørre og kjølige, medan vinteren er tre månader lang med mykje regn og snø.
Madagaskarstraumen
Madagaskarstraumen er ein havstraum som renn nordover nær vestkysten av Madagaskar, og er den einaste straumen seglarar kan nytte på turar frå Sør-Afrika til India. Han er derimot ikkje så sterk og brei som den motgåande Agulhasstraumen.
Bloudan
Etymologi
Det noverande namnet, Bloudan, kjem frå det arameiske namnet Bil-dan, som tyder staden til guden Bil eller Ba'al. Bloudan vert òg kalla mandellandet, fordi skogane er dominerte av mandeltre.
Historie
Bloudan er ein særs gammal by med ei historie som går attende til romersk tid, noko som ein kan sjå frå måleria og utskjeringane sør i Bloudan. Restar av eit gammalt gresk-ortodoks kloster og St. Georgkyrkja, ligg i fjellet aust for Bloudan. Den historiske St. Eliasdalen er ein gammal del av b yen, med bygningar som er hundrevis av år gamle.
Det moderne Bloudan, laga av pussa betong, har stort sett erstatta den gresk-ortodokse og katolske landsbyen bygd på 1700- og 1800-talet og held fram å vekse i dag.
Kurt Oddekalv
Kurt Willy Oddekalv var ein norsk miljøvernar og miljøaktivist. Han var aktiv i Norges Naturvernforbund, men vart ekskludert gjennom ei avrøysting etter intern usemje i 1993. Han skipa deretter Norges Miljøvernforbund som han leidde frå oppstarten i 1993 og fram til han døydde.
Oddekalv var utdanna tømrar. Før Oddekalv vart miljøvernar på heiltid tidleg på 1990-talet, arbeidde han ti år som byggmeister. Han var òg innom Heimevernet. Då han var i militæret vart han sersjant og var ein periode befal for seinare statsminister Jens Stoltenberg.
Oddekalv døydde 11. januar 2021 etter å ha falle gjennom isen på Bahusvatnet nær heimen sin i Bergen kommune. Han vart 63 år gamal.
Edmonson Point
Edmonson Point er eit avrunda, stort sett isfritt nes som ligg nedanfor Mount Melbourne langs vestsida av Wood Bay i Victoria Land. Det vart kartlagd av US Geological Survey frå landmålingar og frå flyfoto tekne av U.S. Navy, 1955–63 og vart namngjeve av Advisory Committee on Antarctic Names etter Larry D. Edmonson, ein forskar ved McMurdo Station vinteren 1966.
Bjärred
Bjärred er ein tettstad i Lomma kommun i Skåne län i Sverige. I 2005 hadde tettstaden 8 663 innbyggjarar. Bjärred ligg cirka 11 kilometer vest for Lund.
Another Green World
Another Green World er det tredje studioalbumet til den britiske musikaren Brian Eno. Det var produsert av Eno og Rhett Davies og opphavleg gjeven ut på Island Records i september 1975. Som han hadde gjort på dei førre soloalbuma, arbeidde Eno med fleire gjestemusikarar, mellom andre Phil Collins, John Cale og Robert Fripp. Albumet markerte ei ny musikalsk retning for Eno og ved å nytte instruksjonkorta Oblique Strategies for rettleiing, inneheld albumet færre tekstbaserte rockesongar og la større vekt på instrumentale stykke, mange utan hjelp av gjestemusikarar. Den mørke humoren i tekstane er òg endra til meir draumeaktige og forvirra songar.
Snorre Torfinnsson
Snorre Torfinnsson (norrønt og islandsk Snorri Þorfinnsson, sjeldnare Snorri Karlsefnisson,  fødd mellom 1004 og 1013, død 1090) var son av oppdagarane Torfinn Karlsevne og Gudrid Torbjørnsdotter. Han blir rekna for å vera den første etniske europearen som blei fødd i Amerika, og han var ein viktig pådrivar for å innføra kristendommen på Island.
Another Green World
Albumet nådde ikkje listene verken i USA eller Storbritannia, men vart godt tekne imot av kritikarane.
Snorre Torfinnsson
Familie
Fødselsdatoen til Snorre Torfinnsson er usikker. Fødselstal som 1005, 1009, og 1012 er blitt lanserte, men alle er samde om at han var fødd mellom 1005 og 1013. Han kan ha fått namn etter oldefar sin, Snorri Þórðarson, eller etter Snorri Þorbrandsson som ikkje var ein slektning, men var med på ferda.
Etter Grønlendingesoga var Snorre tre år då familien forlét Vinland på grunn av problem med dei innfødde der, skrælingane. Familien drog då attende til Glaumbær i Seyluhreppur på Island.
Another Green World
Produksjon
Another Green World vart spelt inn i Island Studios i London i løpet av juli og august 1975. Brian Eno rekna opphavleg det nye albumet som eit eksperiment og gjekk inn i studio utan å ha skrive noko på førehand.
Snorre Torfinnsson
Familie
I tekstar frå 1200-talet, rundt 200 år seinare, står det at Snorre Torfinnsson og Snorre Torgrimsson var pådrivarar for kristninga av Island. Ifølgje Grønlendingesoga bygde Snorre den første kyrkja på Glaumbær. Blant etterkommarane hans finn ein fleire islandske biskopar.
Another Green World
Produksjon
Eno har med seg fleire gjestemusikarar, men i motsetnad til dei to førre albuma, arbeidde han meir aleine på fleire av songane og på sju av songane spelte han alle instrumenta sjølve, inkludert gitar og perkusjon. Av gjestemusikarane finn ein Phil Collins, som spelte trommer på Tiger Mountain, og Brand X-medlem Percy Jones. Robert Fripp, som arbeidde med Eno på (No Pussyfooting) og Here Come the Warm Jets, spelte soloen på «St. Elmo's Fire». Eno bad Fripp om å improvisere ein lynrask gitarsolo som skulle etterlikne den elektriske ladinga mellom to polar på ein Wimshurst-maskin.
Snorre Torfinnsson
Familie
Snorre Torfinnsson fekk to barn; dottera Hallfrid og sonen Torgeir. Hallfrid blei mor til Torlak Runolfsson, biskopen i Skálholt på Island. Ein av etterkommarane til Snorre sin bror Torbjørn, Bjørn Gilsson, blei biskop på Hólar. Torgeir var far til Yngvild, som var mor til Brand Sæmundarsson, biskop på Hólar.
Kjelder
Bibliografi
Another Green World
Mottaking
Another Green World vart gjeven ut i september 1975 og gjekk inn på salslistene i verken USA eller Storbritannia. Albumet fekk hovudsakleg positiv kritikk. Den negative meldingane fokuserte på mangelen på rockesongar samanlikna med dei to førre albuma.
Pitchfork plasserte albumet på 10. plass på lista si over dei beste albuma frå 1970-åra. Rolling Stone plasserte albumet på 433. plass på si liste over dei 500 største albuma gjennom tidene.
Lunnar
Lunn (av norrønt hlunnr) er ein rund stokk ein kan bruka som underlag for å flytta på noko.
Lunnar i ei stø er stokkar eller staur som er lagt ned for å dra båtar på land, eller for å setje båtar på sjøen, med minst mogleg slit eller skade på båt og kjøl.
Lunnane skulle helst vera av lauvtre, gjerne rogn, for den turka ikkje så lett ut, og ga betre glid enn nåletre. Lunnane måtte liggja så tett, at båten hadde minst to lunnar under kjølen til ei kvar tid når den gleid over. Var det turt i veret og båten tung, så måtte ein smørje lunnane. Til det vart oftast nytta grakse, som var eit feitt avfallsprodukt etter trandamping. Denne graksen var sers seig, og vart ikkje så fort vaska vekk av sjøen, men først og fremst var den bilig og lett tilgjengeleg.
Lunnane var feste i støa mellom steinar ute med sidene, og slik at båtkjølen ikkje kom ned i steinane. Støa var oftast nokså steinete og ruglete, så lunnane kunne ikkje rulle under kjølen, slik som ein annan type lunnar som vert nytta på veg.
Magnus H. Oppen
Magnus Hesselberg Oppen var ein norsk jurist, bankmann og Høgre-politikar. Magnus G. Oppen var far hans. 1903-06 opplevde ein at både far og son Oppen samstundes hadde fast plass i Stortinget.
Oppen var fødd i Tjølling. Han vart student 1881 og cand. jur. i 1886. Dei to neste åra oppheldt han seg i Paris og London for å lære seg språk. I 1888 byrja han som sakførar, og gjekk same året inn i faren sitt skipsreiarlag. År 1897 vart han tilsett banksjef for Larviks Privatbank.
1890-94 var Oppen heradsstyremedlem i Tjølling. Då han vart banksjef, busette han seg i Larvik og var bystyremedlem 1901-03 og frå 1907. Han var ordførar i byen 1901-03 og 1910-11.
Oppen vart i 1903 vald inn på Stortinget for Høgre, der han representerte bykrinsen Sandefjord og Larvik fram til 1906. Han var 1903-05 medlem av næringskomite nr 2, 1905-06 var han sekretær i justiskomiteen.
Oppen var frå 1901 styreformann i Larviks verkstad, frå 1906 ordførar i Centralbanken for Norge og frå 1910 styreformann for Hølens verkstad.
Beaver Lake
Beaver Lake er ein innsjø med jamn is i Antarktis. Han er 11 km lang og 8 km brei, med Flaggstone Bench i sør og Jetty Peninsula i aust. Innsjøen ligg ved sørenden av eit område med grov is (ein stagnert isbre), 27 km aust-søraust for Aramis Range i Prince Charles Mountains. Han vart oppdaga av Australian National Antarctic Research Expeditions (ANARE) i 1956. Ein leir under Australian National Antarctic Research Expeditions (ANARE) vart oppretta i nærleiken i september 1957 og innsjøen vart mykje nytta som landingsplass for eit Beaver-fly.
Reidar Larsen
Reidar Larsen er ein norsk blues-pianist, vokalist og komponist busett i Stavanger.
Karriere
Reidar Larsen flytte til Stavanger som femåring, og har vakse opp i byen. Han tok pianotimar frå sjuårsalderen, og starta band allereie på ungdomsskulen. Han var med på si fyrste plateutgjeving i 1974 med pop- og dansebandet Staccato, og han var med i rockegruppa Stavangerensemblet frå oppstarten i 1978 til 1980, og i musikkgruppa Smalhans frå 1980 - 1983. Sistnemnte gav ut to plater i tida Larsen spelte med dei.
Allereie i 1980 hadde Larsen starta Reidar Larsen Blues Kvartett, men han debuterte som soloartist med plateutgjevinga I'm a Bluesman i 1982. Oppfylgjaren Red, White and Blues kom i 1985, og You Don't Have to Be Black to Be Blue frå 1987 vart det fyrste soloalbumet hans som kom på VG-lista.
Seinare i karrieren har Larsen spelt inn album med backing-banda The Boogie Bastards (frå 1991) og The Storytellers (frå 1997). I 2006 spelte han inn duoalbum med den amerikanske gitaristen Roy Rogers. På plata Kom inn te oss frå 2009 hadde han gått over til å syngja på norsk, på stavangerdialekt. For denne plata vann han Spellemannprisen 2009 i kategorien blues. Larsen har også opptrådt på Notodden Blues Festival og vunne Notodden Bluesfestivals bluespris.
Basalt Lake
Basalt Lake er ein liten innsjø sentralt på den isfrie Byers Peninsula på Livingston Island i Sør-Shetlandsøyane i Antarktis omgjeve av tre framspring av basalt med «orgelpipe»-formasjonar i klippene. Han strekker seg 1,6 km sørover til Bransfieldsundet.
Namnet skidlrar dei kringliggande klippeformasjonane.
Basalt Lake ligg 4,07 km nordaust for Sealer Hill, 15 km aust for Usnea Plug, 1,5 km aust-søraust for Chester Cone, 3,02 km vest-sørvest for Tsamblak Hill og 3,22 km vest-nordvest frå Negro Hill.
BS-136 «Orenburg»
«Orenburg» har operert som moderskip for miniubåten i Paltus-klassen, som er brukt til havforsking, bergingsoppdrag og etterretningsinnsamling på djupt hav.
Lengda på fartøyet er 166 m.
Historie
K-129 var identiteten til fartøyet då det gjekk i teneste i 1981.
Leeuwinstraumen
Leeuwinstraumen er ein varm havstraum som flyt sørover nær vestkysten av Australia. Han rundar Kapp Leeuwin og går inn i farvatnet sør for Australia og strekkjer seg heilt til Tasmania. Vestaustraliastraumen sør i Indiahavet og Den søraustralske motstraumen sør for Tasmania, vert skapt av vestavindsbeltet sør i Indiahavet, renn i motsett retning.
Han varierer i styrke gjennom året og er svakaste i sommarmånadane frå november til mars når vinden bles sterkt frå sørvest og nordover. Straumen er sterkast på hausten og vinteren (mars til november), når dei motsette vindane er svakast. Fordamping frå Leeuwinstraumen i denne perioden medverkar i stor grad til nedbøren som fell sørvest i Vest-Australia.
Typisk har Leeuwinstraumen ein snøggleik på om lag 1 knop, og den største snøggleiken som er registrert er 3,5 knop. Straumen er forholdsvis grunn og går ned til om lag 300 meter djupne.
Bindalseidet
Bindalseidet er ei bygd i Bindal kommune i Nordland, i folketal den nest største bygda i kommunen. Bygda ligg på austsida av ei halvøy i Bindalsfjorden. Bindalseidet skole og ein kolonialbutikk ligg i bygda. I 2012 hadde 730 menneske postadresse 7982 Bindalseidet.
Svensk Pommern
Svensk Pommern (svensk Svenska Pommern; tysk Schwedisch-Pommern) var eit maktområde under den svenske krona frå 1600-talet til 1800-talet, langs det som i dag er kysten av Austersjøen i Tyskland og Polen. Etter den polsk-svenske krigen og trettiårskrigen, fekk Sverige kontroll over store område langs sørkysten av Austersjøen, mellom anna Pommern og delar av Schlesien og Preussen.
Bindalseidet
Ei båtrute som trafikkerar Bindalsfjorden og Terråkfjorden mellom Harangen og Terråk, har anløp på Bindalseidet..
Svensk Pommern
I 1679 mista Sverige det meste av områda av Pommern aust for Oder med Saint-Germain-en-Laye-traktaten og i 1720 mista Sverige det meste av områda sør for elvane Peene og aust for Peenestrom med freden i Stockholm. Desse områda vart avstått til Brandenburg-Preussen og vart innlemma i Brandenburgsk Pommern. I 1720 fekk òg Sverige attende kontrollen over resten av Pommern med freden i Frederiksborg, etter at desse vart tapt til Danmark i 1715. I 1814, som følgje av napoleonskrigane vart Svensk Pommern avstått til Danmark i byte mot Noreg i Kielfreden og i 1815, etter Wienerkongressen, vart det overført til Preussen.
Guy Krohg
Guy Krohg var fødd i Oslo, men voks opp i Frankrike. Han studerte med far sin på Statens håndverks- og kunstindustriskole, seinare gjekk han også på Statens kunstakademi. Han debuterte på Høstutstillingen i 1937.
Livsverket til Krohg omfattar mellom anna fleire større utsmykkingsoppdrag: Stavanger Krematorium, Kongeskipet «Norge», Folketeatret i Oslo og fleire cruiseskip. Han laga scenografien til mange skodespel ved Nationaltheatret, Det Norske Teatret, Studioteatret, og Oslo Nye Teater.
Han er representert i Nasjonalgalleriet med Vintersol frå 1954, samt fleire andre verk. Mange av motiva i måleria er henta frå Paris.
I 1995 gav han ut ein biografi om faren Per Krohg; Guy Kroghs minner gjennom sin fars kunst.
Peter Gabriel (1980)
Peter Gabriel er det tredje soloalbumet til den engelske rockemusikaren Peter Gabriel, gjeve ut 23. mai 1980 på Charisma Records. Albumet vert rekna som det kunstnariske gjennombrotet til Gabriel som soloartist og sette han på kartet som ein av dei mest ambisiøse og nyskapande musikarane i rocken. Gabriel utforska meir tydeleg politisk materiale me to av sine mest kjende singlar, antikrigssongen «Games Without Frontiers» (som nåde fjerdeplassen i Stobritannia) og anti-apartheid-songen «Biko», som minnast drapet på aktivisten Steve Biko.
I USA vart albumet kalla Peter Gabriel III. Albumet vert ofte berre kalla Melt etter plateomslaget til Hipgnosis. På strøymetenester vert albumet no kalla Peter Gabriel 3: Melt.
Detaljar
Den tidlegare bandkollegaen til Gabriel, Phil Collins, som tok over som vokalist i Genesis etter Gabriel, spelte trommer og syng korvokal på fleire av songane på albumet. Collins spelte trommer på «Intruder», som skal vere første gongen det vart nytta «gated reverb» som effekt på trommene. Denne effekten vart skapt av Steve Lillywhite, Collins og Hugh Padgham, og vart nytta på Collins og Genesis sine innspelingar gjennom 1980-åra. Den særeigne lyden kom til via eksperiment av Lillywhite, Collins og Padgham då Gabriel kravde at verken Collins eller Jerry Marotta fekk bruke cymbalar på albumet. Gabriel sa: «Artistar som får fullstendig fridom døyr ein frykteleg død. Så, når du seier til dei kva dei ikkje kan gjere, så vert dei kreative og seier 'Åh, jo det kan eg', som er årsaka til at eg ikkje tillet cymbalar. Phil tok det bra. Marotta protesterte og det tok ei tid før han aksepterte det. Det er som å vere høgrehendt og så måtte skrive med venstrehanda.»
Lyden var så signifikant og innverknadstung at både Gabriel, Padghm, Collins og Lillywhite har påstått det var deira ide. Public Image Ltd omtalte lyden som ei inspirasjonskjelde for albumet deira The Flowers of Romance, der lydteknikaren var Nick Launay, som igjen arbeidde med Collins på det første soloalbumet hans, Face Value. Paul Weller, som spelte med bandet sitt The Jam i eit nærliggjande studio, spelte gitar på «And Through the Wire». Gabriel meinte den intense gitarstilen til Weller var perfekt for sporet.
Albumet var produsert av Gabriel og Lillywhite og var det første og einaste albumet til Gabriel på Mercury Records i USA, etter at det vart avvist av Atlantic Records, som distribuerte dei to første soloalbuma til Gabriel og dei siste to albuma til Genesis. Då A&R-mann John Kalodner fekk høyre dei tidlege miksane av albumet i 1980, meinte han at det ikkje var kommersielt nok til å at dei kunne gje det ut og råda selskapet til kvitte seg med Gabriel. Då albumet sidan kom ut på Mercury fleire månader seinare, forstod Kalodner, som no arbeidde for det nyoppretta Geffen Records at han hadde gjort ein feil og fekk Geffen til å signere ein kontrakt med Gabriel. Geffen gav ut albumet på ny i 1983 og har marknadsført det i USA sidan den gong.
«I Don't Remember» vart framført på turneen til Gabriel i 1978 for det andre albumet hans. Ein tidlegare studioversjon var A-sida til den første singelen som kom ut før albumet på Charisma i Europa og Japan, men ein sjef i Charisma meinte at gitarsoloane til Robert Fripp ikkje var radiovenlege. Denne tidlegare versjonen hamna som B-sida til singelen «Games Without Frontiers» i staden. Denne versjonen har så langt ikkje kome ut på CD. Albumversjonen av denne songen kom ut på A-sida av ein 12" singel i USA og Canada.
Gabriel oppsummerte på spøk albumet som «Historia om eit sinn i forfall». Han la til: «Sinnstilstanden var definitivt noko eg interesserte meg for då eg skreiv albumet, men eg hadde ikkje planlagt det som eit konsept. Det var berre forskjellige songar, som kanskje alle hella same vegen.» Om «No Self Control» sa han: «Det er noko eg observerte i meg sjølv og andre folk. I ein depresjonstilstand må du skru på radioen, eller fjernsynet, gå til kjøleskåpet og ete, og sove er vanskeleg.»
Plateomslag
Fotografiet vart teken av eit Polaroid SX-70-kamera. Designaren av omslaget, Storm Thorgerson sa: «Peter sjølv slo seg saman med oss i Hipgnosis for å deformere seg sjølv ved å manipulere polaroidbilete medan dei vart 'framkalt' ... Peter imponerte oss stort med korleis hans var på ein lite smigrande måte, og føretrekte det teatralske eller kunstnariske føre det kosmetiske.»
Mottaking
I 1989 vart albumet rangert på 45. plassen på lista til Rolling Stone over dei 100 beste albuma frå 1980-åra.
I 2000 rangerte magasinet Q albumet på 53. plassen på lista si over dei 100 beste britiske albuma. I 2006 plasserte Q albumet på 29. plassen på lista si over dei 40 beste albuma frå 1980-åra.
Ein deutsches Album
Ein deutsches Album kom ut i juli 1980 som ein tyskspråkleg versjon av Peter Gabriel. Alle songane var spelte inn på nytt att, ikkje berre den tyske vokalen til Gabriel. To år seinare gav Gabriel ut Deutsches Album (1982), ein heilt annleis versjon av det fjerde albumet, Peter Gabriel (1982) (òg kjend som Security). I februar 1980 vart tyskspråklege versjonar av «Games Without Frontiers» og «Here Comes the Flood» gjevne ut på singel i Tyskland. Den tyske teksten var skriven av H. Konigstein.
Countdown to Ecstasy
Countdown to Ecstasy er det andre studioalbumet til det amerikanske rockebandet Steely Dan, gjeve ut i juli 1973 på ABC Records. Det vart spelt inn på Caribou Ranch i Nederland i Colorado, og i The Village Recorder i Los Angeles i California. Etter at songaren David Palmer slutta, spelte gruppa inn albumet med Donald Fagen som solovokalist på andre songane.
Musikkstil
Som debutalbumet deira, Can't Buy a Thrill frå 1972, består Countdown to Ecstasy av rock innblanda med jazz. Det består av livlege, fire til fem minuttar lange rockesongar, som, utanom dei bluesaktige «vampane» i «Bodhisattva» og «Show Biz Kids», er subtilt strukturert med jazzinspirerte mellomspel. Countdown to Ecstasy var det einaste albumet skriven av Steely Dan for eit konsertband. «My Old School» har ærbødige blåsarar, aggresivt piano og gitarsoloar. «The Boston Rag» utvikla seg frå ein jazzaktig song til uraffinert spel av bandet, inkludert ein forvrengd gitarsolo av Jeff «Skunk» Baxter. Trommespelet til Jim Hodder er meir pop- og jazzaktig enn rockeaktig. Det vert nytta bop-aktige jazzsoloar blanda med pop på «Bodhisattva». Tom Jull skreiv om stilen og produksjonen på albumet og kalla det «reint, nesten glatt, utan dissonans, utan rot», liknande 1940-tals bop og «overprodusert tidleg 60-tals poprock».
Tekst og tema
Countdown to Ecstasy har òg tema som liknar på Can't Buy a Thrill. Det utforskar tema som dopmisbruk, klassekamp og fråtsing på Vestkysten. «My Old School» er inspirert av ein narkotikaarrest der Walter Becker og Donald Fagen var involvert på Bard College, «King of the World» utforskar eit USA etter ein atomkrig og «Show Biz Kids» er ein satirisk tekst om livsstilen i Los Angeles på den tida. Hull skildrar tekstane deira som «ein løpande samanlimt vits ... intelligent, vittig og snedig utspekulert», og nytta eit døme frå «Show Biz Kids»: «They got the booze they need / All that money can buy / They got the shapely bods / They got the Steely Dan T-shirt / And for the coup-de-gras / They're outrageous.» «Your Gold Teeth» følgjer ein kvinneleg svindlar som brukar sin eigen attraktivitet og list.
I følgje Rob Sheffield syner tekstane til Fagen og Becker på albumet Amerika som «eit stort Las Vegas, med gangsterar og guruar som kjempar om sjeler å stele.» Han ser på det som det første i ein trilogi av Steely Dan-album i lag med Pretzel Logic (1974) og Katy Lied (1975), der dei er «ein film noir-rundtur blant dekadente taparar, showbiz-folk og kokainmisbrukarar i L.A.» Erik Adams i The A.V. Club skreiv at albumet er «ei mappe av lesekunnige avskum, den typen karakterstudiar som seier 'Ok, namnet Steely Dan er ein allusjon til ein dildo skildra i Naked Lunch.' Desse karakterane heng på gatehjørna i heile Steely Dan-diskografien, men dei kjem til sin rett på Countdown to Ecstasy».
Andre songar utforskar meir andelege tema. Opningssongen «Bodhisattva» er ein parodi på ideen om at å gje frå seg alle eigedelane sine er ein føresetnad for andeleg opplysing. Tittelen referer til Bodhisattva, dei som trur at dei har oppnådd andeleg perfeksjon, men framleis er i den materielle verda for å hjelpe andre. «Razor Boy» er ein bitter, ironisk popsong med tekst som forsiktig kritiserer sjølvtilfredsheit og materialisme. I følgje Ivan Kreilkamp i Spin, «snakkar Steely Dan til oss frå den 'kalde, vindfulle dagen' når det som er hipt og sexy fell bort og syner ein einsam person som ventar på ein ny dose. 'Will you still have a song to sing when the razor boy comes and takes your fancy things away?' spør Fagen ein generasjon bedøvd av nostalgi og sjølvengasjement».
Utgjeving
Countdown to Ecstasy kom ut i juli 1973 på ABC Records i USA og på Probe Records i Storbritannia. Det selde dårlegare enn Can't Buy a Thrill. Albumet hadde heller ingen hitsinglar, og nådde berre 35. plassen på Billboard 200. Likevel låg det 34 veker inne på lista, og selde etter kvart til gullplate i USA i 1978 for 500 000 selte eksemplar.
Mottaking
Countdown to Ecstasy fekk positive meldingar då det kom ut. I august 1973 skreiv David Logan i Rolling Stone at trass i ordinær musikalitet og stundom absurde tekstar, er «kontrollen» Steely Dan har over rockeformatet sitt «forfriskande» og «lover godt for langvarig suksess for gruppa.» Billboard likte «studioeffekten» ved å ha to gitaristar og meinte at «den storslåtte vokalblandinga» var fengande. Stereo Review kalla det «eit verkeleg glimrande album med smarte og smakfulle arrangement, vinnande framføringar, songar av høg kvalitet og ei potent og overtydande blanding av rock, jazz og pop». I Creem skreiv Robert Christgau om «studio-perfekte riff som knitrar og surrar når du høyrer hardt etter» og «alltid vondsinna» vokal som tryggar dei obskure tekstane deira. Han kåra Countdown to Ecstasy til det niande beste albumet i 1973 på årslista si for Newsday. Hull skreiv i ei melding i Overdose i april 1975 at albumet «kanskje det mest representative og i alle fall best realiserte» av den forvirrande blandinga til Steely Dan av glatt produksjon og intellektuelle tekstar. «Effekten er rar, merkeleg behageleg, nesten kvalmt», sa han og kalla bandet «ei farleg gruppe som ein må halde eit auge med».
I Christgau's Record Guide: Rock Albums of the Seventies (1981) skreiv Christgau at Steely Dan hadde oppnådd «ein villeiande og behageleg glatt studiolyd» og Christgau at Fagen ikkje passa like bra som vokalist som Palmer hadde gjort. Paul Lester skreiv seinare at det var eit betre album enn debutplata og at «Becker og Fagen gav ein vond kritikk av det sjølvopptatte «meg»-tiåret, medan «blandinga deira av cool jazz og bebop, Brill Building-songar og rock stod utan sidestykke på den tida (berre britiske 10cc skapte slik intelligent pop tidleg i 70-åra).» I sjølvbiografien sin frå 1999, A Cure for Gravity, skreiv den britiske musikaren Joe Jackson at Countdown to Ecstasy var ei musikalsk openberring for han, som danna ei bru mellom «rein pop» og jazzrock- og progressiv rock. I The Rolling Stone Album Guide (2004), kalla Rob Sheffield Countdown to Ecstasy «et helt fantastisk, enormt innverknadsrikt album» med «kaldblodig L.A. studiorock lurt til med jazzpiano og tøff gitar.» Pat Blashill skreiv seinare i Rolling Stone at «gleda i desse glimrande songane» og i spelinga til bandet synte Steely Dan som «menneskelege, ikkje berre nerdete,» «som gode parti av the Stones sitt Exile on Main St.» AllMusic-skribenten Stephen Thomas Erlewine meinte at Countdown to Ecstasy musikalsk var «meir risikabelt» enn debutplata, og skreiv at songane er «rikdom av detaljar i musikken og tekstane som deira samtidige innan albumrock eller kunstrock berre kunne håpe på å matche.» Chris Jones i BBC Music meinte ideane til Steely Dan var å vere «postmoderne» og «lærde», og hevda at dei «sette ein standard som få andre har klart å måle seg mot.»
Countdown to Ecstasy har dukka opp fleire lister over tidenes beste album. I 2000 vart det stemt til 307. plassen i Colin Larkin-boka All Time Top 1000 Albums. Basert på slike rangeringar har samlenettsida Acclaimed Music plassert albumet på 662. plassen for tidenes beste album, 183. plassen for beste album frå 1970-åra og 23. plassen for 1973.
Elevation Point
Elevation Point er eit bratt nes ved vestenden av Kukri Hills, ovanom Taylorbreen i Victoria Land. Namnet er eit av fleire i området assosiert med landmåling som vart gjeve av New Zealand Geographic Board i 1993.
No Self Control
«No Self Control» er ein song skriven og framført av den britiske musikaren Peter Gabriel. Som med dei andre songane på albumet er teksten særs mørk og kan tolkast som at han anten handlar om intens grådigheit eller begjær, eller mental ustabilitet og forfall av psyken. Som på den førre songen på albumet, «Intruder» er det ein xylofonsolo på songen.
Med på songen spelar Robert Fripp gitar, Phil Collins trommer og Kate Bush syng korvokal.
Før songen vart spelt inn for albumet Peter Gabriel i 1980, vart han framført på konsertar av Gabriel under arbeidstittelen «I don't know how to stop».
Det vart laga ein musikkvideo til songen i 1980.
Sogndal idrettsråd
Sogndal Idrettsråd (SIR) er ein organisasjon laga for å vera det sentrale organet for all idrett i Sogndal kommune for Noregs idrettsforbund.
Rådet skal koordinera alle saker av felles interesser mellom lag, grupper, idrett og kommune.
Dette inneber:
Idrettslag i SIR
SIR har 14 tilknytte idrettslag:
Dei største idrettslaga er Sogndal idrettslag med 1260 medlemmar, Syril idrettslag (900), Kaupanger idrettslag (750) og Sogndal idrettslag fotball (900). Dei minste idrettslaga er Sogndal pistolklubb (11) og Sogn fartsfykarlaug (20). Tal er pr. 31.12.2017
Samla tal medlemmar i dei 13 idrettslaga er 4193, av desse er det 1875 kvinner og 2318 menn.
Bjärsjölagård
Bjärsjölagård er ein tettstad i Sjöbo kommun i Skåne län i Sverige. I 2005 hadde tettstaden 311 innbyggjarar.
Lake Boeckella
Lake Boeckella er ein liten innsjø som ligg 500 meter sør for Hope Bay og vert drenert av ei lita elv og ut i Eagle Cove, nordaust på Den antarktiske halvøya. Han vart oppdaga og namngjeven av Den svenske antarktisekspedisjonen i 1901–04, under Otto Nordenskjöld. Boeckella er ein krepsdyrart som finst i området.
Dovreskogen
Dovreskogen er ei bygd i Dovre kommune i Oppland i Innlandet fylke. Bygda, som hadde 247 ibuarar i 2012, ligg 440 meter over havet og 20 kilometer sør-søraust for vegkrysset og tettstaden Dombås. Elva Lågen renn gjennom bygda. Europavegen E6 går gjennom bygda på vestsida av Lågen.
Weldonbreen
Weldonbreen er ein isbre som flyt ut i den søraustlege delen av Weddellhavet kring 30 nautiske mil (60 km) vest-sørvest for Hayesbreen. Isbreen vart oppdaga ein rekognoseringstur med eit LC-130-fly frå U.S. Navy over kysten av Coats Land, 5. november 1967, og vart kartlagt av US Geological Survey (USGS) frå fotografi tekne på den tida. Han vart namngjeve av Advisory Committee on Antarctic Names (US-ACAN) etter Don W. Weldon i US Navy, fotograf på denne flyturen.
Back Stabbers
«Back Stabbers» er ein song frå 1972 av The O'Jays. Han vart gjeven ut på albumet med same namn og songen låg ei veke på toppen av Hot Soul Singles-lista i USA. Han vart òg ein suksess på poplista og nådde tredjeplassen på Billboard Hot 100-lista i oktober 1972. Forteljaren i «Back Stabbers» åtvarar menn om at dei mannlege «venene» som smiler til dei, men som i løyndom planlegg å stele kjærasten eller konene deira. Han var òg inspirert av ein tidlegare hit med eit liknande tema, The Undisputed Truth sin «Smiling Faces Sometimes», og refrenget i denne vert sitert mot slutten av denne songen. Songen vart nytta i filmen Looking for Mr. Goodbar i 1977.
Andre versjonar
«Back Stabbers» var den andre singelen frå albumet Love Explosion av Tina Turner i 1979. Songen var i lag med to andre singlar frå Love Explosion, hovudsakleg i discostil og oversett av publikum både i Europa og USA.
«Back Stabbers» vart òg spelt av Stephen Cummings i 1983.
Debutalbumet til MFSB frå 1973 inneheldt ein lengre instrumentalversjon av «Back Stabbers».
«Wish I Didn't Miss You» av Angie Stone inneheld ein interpolert komposisjon av songen, i tillegg til samplingar frå songen.
R&B-gruppa TLC sampla songen på sporet «Case of the Fake People» frå albumet CrazySexyCool i 1994.
Mount Castro
Mount Castro er eit fjell, 1630 moh, på nordsida av Sellerbreen, 5 nautiske mil søraust for Mount Gilbert, sentralt på Den antarktiske halvøya. Det vart fotografert frå lufta av British Graham Land Expedition i 1937, og av Ronne antarktiske forskingsekspedisjon i 1947. Det vart kartlagd frå bakken av Falkland Islands Dependencies Survey i desember 1958, og vart namngjeven av UK Antarctic Place-Names Committee etter magnetiske kompass.
Back Stabbers
Andre versjonar
«Backstabbers» av Project Pat med Crucial Conflict er ein omgjort instrumental av songen, frå albumet Ghetty Green i 1999, produsert av DJ Paul & Juicy J frå Three 6 Mafia.
B.o.B aka Bobby Ray sampla «Back Stabbers» på songen hans med same namn på mixtapen Who the F#*k is B.o.B? (2008).
I 1987 spelte jazzfusion/contemporary jazz-gruppa The Rippingtons inn songen på albumet «Kilimanjaro."
Rockegruppa Barkmarket spelte inn «Back Stabbers» i 1991 på albumet Vegas Throat.
I 2011 spelte den britiske soulsongaren Seal songen på albumet Soul 2.
I 2014 vart songen spelt i Simpsons-episoden «Pay Pal».
Mevo Hama
Mevo Hama (hebraisk מְבוֹא חַמָּה) er ei israelsk busetjing og ein kibbutz sør i Golanhøgdene. Han er den sørlegaste landsbyen i Golan og ligg berre 2 km frå Genesaretsjøen i ei høgd 350 meter over havet. Han er styrt under Golan regionale kommune. Det internasjonale samfunnet reknar israelske busetjingar i Golanhøgdene som ulovlege etter internasjonal rett, men dei israelske styresmaktene motset seg dette.
Historie
Han var den andre israelsk busetjinga som vart grunnlagd i Golan etter seksdagarskrigen i 1967 og var bygd i ein syriske militærbase kalla «Emrit Ez Edeen». Frå her hadde syrarane skote mot kibbutzenim nær grensa (Ein Gev og HaOn). I januar 1968 samla fleire medlemmar i dei kringliggande kibbutzar seg og valde å opprette ei ny busetjing i området og i september hadde dei slått seg ned i ruinane av basen. Dei fekk med seg ei gruppe ungdomar i 1971 frå Israel, Australia og England. Namnet på busetjinga tyder Kjelda til varmekjeldene, og vart gjeven av forfattaren Mattityahu Shalem.